ফেস্টে মাদকের হুল্লোড় থেকেই খবরের শিরোনামে এসেছিল যাদবপুর বিশ্ববিদ্যালয়। এর পর সময় যত বয়েছে জলও তত গড়িয়েছে। শেষ পর্যন্ত ইস্তফা দেন যাদবপুর বিশ্ববিদ্যালয়য়ের অধ্যাপক আভিজিৎ চক্রবর্তি।
 ওয়েব ডেস্ক:ফেস্টে মাদকের হুল্লোড় থেকেই খবরের শিরোনামে এসেছিল যাদবপুর বিশ্ববিদ্যালয়। এর পর সময় যত বয়েছে জলও তত গড়িয়েছে। শেষ পর্যন্ত ইস্তফা দেন যাদবপুর বিশ্ববিদ্যালয়য়ের অধ্যাপক আভিজিৎ চক্রবর্তি।
আজ আরও একবার সেই যাদবপুরেই শ্লীলতাহানির অভিযোগ উঠল।  যদিও অভিযোগ অস্বীকার করেছেন অনান্য পড়ুয়ারা। শ্লীলতাহানির অভিযোগ দায়ের করেন যাদবপুরের এক ছাত্রী। অভিযোগ, গতকাল বিশ্ববিদ্যালয়ের ফেস্টে ঢোকার সময় ওই ছাত্রীকে ধাক্কা দেয় ইঞ্জিনিয়ারিং বিভাগের ৩ ছাত্র। ইতিমধ্যেই ওই ৩ছাত্রের বিরুদ্ধে যাদবপুর থানায় অভিযোগ দায়ের করেছেন অভিযোগকারিণী। যদিও ইঞ্জিনিনিয়ারিং বিভাগের ছাত্রছাত্রীদের দাবি, মাদক নিয়ে ফেস্টে ঢোকা যাবে না। এই নিয়ম কার্যকর করতেই ছাত্রছাত্রীদের ব্যাগ তল্লাসি চলছিল। কিন্তু ওই ছাত্রী তাঁর ব্যাগ তল্লাসিতে বাধা দেওয়াতেই বচসার সূত্রপাত। বিশ্ববিদ্যালয় কর্তৃপক্ষ অবশ্য জানিয়েছে তাঁদের কাছে এবিষয়ে কোনও অভিযোগ জমা পড়েনি।